stanford-oval/wikipedia huggingface dataset:
קרב לימנובה
הקרב

בבוקר 3 בדצמבר הורה הארכידוכס יוזף פרדיננד לכוחותיו לנוע כנגד הארמייה השלישית של דימטרייב. בעוד באגף השמאלי כוחותיו של רוט נחלו הצלחות ואילצו את הרוסים לסגת כעשרה ק"מ, הרי שבאגף הימני נתקלו האוסטרים בהתגוננות רוסית עיקשת שנמשכה עד בוקר 4 בדצמבר. ב-5 בו הבינו הרוסים את המטרה האמיתית של המתקפה האוסטרית, והורו לברוסילוב להכניס את הארמייה השמינית שלו לקרב. ברוסילוב הבחין בפער שנוצר בין הארמיות האוסטריות השלישית והרביעית, וניצל אותו כדי להורות לקורפוס ה-8 בפיקודו של דרגומירוב לפתוח במתקפה על כוחותיו של רוט שהעמידו בסכנת כיתור את הארמייה הרוסית השלישית. 6 ו-7 בדצמבר היו ימים עקובים מדם של חוסר ודאות. מחד, הצלחותיה של הארמייה הרביעית האוסטרית אילצו את הארמייה הרוסית השלישית לבצע נסיגה דרומה, ומאידך כוחותיו של רוט נמצאו בסכנת כיתור בין הארמייה הרוסית השלישית לקורפוס הרוסי ה-8, מה שיכול היה לסכן את הצלחת המבצע כולו.
הצנדורף שקל להורות לארמייה הרביעית בפיקודו של בורוייביץ' לתקוף את כוחותיו של ברוסילוב בקרפטים, וכן להורות לוויקטור דנקל מפקד הארמייה הראשונה לחצות את הוויסלה ולהגיע לעזרת הארמייה הרביעית. התקדמותם של הרוסים על הוויסלה ב-10 בדצמבר גרמו לכך שבסופו של דבר רק הקורפוס ה-18 נשלח מהארמייה הראשונה על הארמייה הרביעית. במקביל, רוט המשיך בתמרון האיגוף שלו, כשבורוייביץ' מחפה עליו באמצעות התקדמות עקבית בקרפטים. ב-11 בדצמבר הגיע רוט לאזור לימנובה, כשהקורפוס של דרגומירוב ממש מאחוריו. באזור נובי סונץ' נלחמו הרוסים לחימה עזה, ועיכבו את המשך ההתקדמות. ב-12 בדצמבר נאלץ ברוסילוב להורות לדרגומירוב לבצע נסיגה בשל ההתקדמות המפתיעה של הארמייה השלישית האוסטרית, שהעמידה בסכנת כיתור גם את הארמייה השמינית. כעת היה יכול הארכידוכס יוזף פרדיננד להרשות לעצמו לתגבר את רוט, ושלח לעזרתו את הקורפוס ה-6 בפיקודו של ארץ. עוד באותו היום הצליחו שני הקורפוסים לשבור את ההתנגדות הרוסית בין נובי סונץ' ללימנובה, ותקעו טריז בין הארמיות הרוסיות השלישית והשמינית.
הקרב יכול היה להסתיים במפלה מוחצת לצבא הרוסי, אולם האוסטרים לא הצליחו להשיג את מטרתם הסופית, כיתור הארמייה השלישית. הסיבה לכך הייתה שהחיילים האוסטרו-הונגרים כבר היו מותשים מהמאבק הארוך וחסרים ציוד ותחמושת. כמו כן החורף התקרב ומסילות הברזל האוסטריות לא היו יעילות מספיק כדי לאפשר תנועה של כוחות גדולים. רק לאחר מתקפת גורליצה-טרנוב סולקו סופית הרוסים משטחי פולין וגליציה. עם זאת, מכיוון שהרוסים סולקו מהעמדות שאיימו על קרקוב, האוסטרו-הונגרים טענו לניצחון בקרב, ורוט קיבל את תואר האצולה "פון לימנובה" מידיו של הקיסר.
קנו (עיר)

| --- | --- |

קנו במבט מגבעת דאלה
 מדינה:  ניגריה ניגריה
 מדינה:  קנו
 ראש העיר:  אדו באירו
 מושל:  איבראהים שקראו
 שטח:  499 קמ"ר
 גובה:  488 מטרים
 אוכלוסייה:  ‏
  ‑ בעיר:  4,910,000 (21 במרץ 2022)
 קואורדינטות:  12°00′00″N 8°31′00″E﻿ / ﻿12°N 8.5166666666667°E﻿ / 12; 8.5166666666667 
 אזור זמן:  UTC +1
  מפת מיקום  מפה מפורטת   (למפת ניגריה מוגדלת) אבוג'ה לאגוס איבדאן קדונה פורט הרקורט מיידוגורי בנין ניז'ר צ'אד קמרון מפרץ גינאהקנו(למפת ניגריה רגילה) אבוג'ה לאגוס איבדאן קדונה פורט הרקורט מיידוגורי בנין ניז'ר צ'אד קמרון מפרץ גינאהקנו  he tabBackground:;tabBorder:#aaa;defaultTab:0;
תחריט נופה של קנו משנת 1850
ציור העיר קנו בידי יוהאן מרטין ברנאץ לפי רישום של היינריך בארת, 1857
תצלום אווירי של העיר משנות ה-30
פרש במהלך פסטיבל דורבר בדרכו חזרה מהאמיר של קנו (אוקטובר 2006)
קנו (באנגלית: Kano) היא בירת מדינת קנו בצפון ניגריה והעיר השנייה בגודל אוכלוסייתה בפדרציה. העיר שוכנת במרכז מדינת קנו כ-350 ק"מ צפון-מזרחית לבירת הפדרציה אבוג'ה. השליט המסורתי של העיר הוא האמיר של קנו. האמיר הנוכחי אדו באירו נמצא בשלטון משנת 1963. המושל של מדינת קנו, איברהים שקראו, הוא המושל הממונה על העיר.
היסטוריה > הקמה והיסטוריה מוקדמת

במאה ה-7 התיישבה בגבעת דאלה (היום חלק מהעיר קנו) קהילה של אנשים שהחלו לעסוק בכריית ברזל. אין ודאות אם התושבים היו בני שבט האוסה או דוברי שפות ניגריות-קונגולזיות. קנו נקראה בעבר דאלה, על שם הגבעה והחזיקה בשם זה עד לתחילת המאה ה-16 לפי מקורות מאימפריית בורנו. על פי כתבים ששרדו מימי שבט האוסה, המתיישב הראשון באזור היה כהן ושמו ברבושה שעבד את הרוח של גבעת דאלה. במחקרה של אליזבת איסיצ'אי משנת 1997 היא מציינת שתיאורו של ברבושה דומה לזה של בני שבט ה"סאו".
על פי אותם כתבים, בגאודה, נכדו של הגיבור המיתולוגי באיאג'ידה היה המלך הראשון של קנו. הוא שלט משנת 999 עד 1063. לפני כן התקיימו באזור משטרי צ'יף אחדים. נכדו, גיז'ימאסו (ששלט בשנים 1095–1134), המלך השלישי, החל בבניית חומות לעיר. בנו של האחרון, טסאראקי, המלך החמישי (שלט בשנים 1136–1194) השלים את בנייתן.
מוחמד רומפה עלה לשלטון בשנת 1463. הוא שלט עד לשנת 1499. במהלך שלטונו הוא ערך רפורמות בעיר והגדיל ושדרג את ארמונו של האמיר. הוא שיחק תפקיד חשוב באסלאמיזציה של העיר. הוא ניצל את כוחו כדי להורות לתושבי הקבע של העיר להמיר את דתם. הכתבים המספרים את ההיסטוריה של העיר מזכירים 12 חידושים הנזקפים לזכותו של מוחמד רומפה.
על פי הכתבים, המלך ה-38 של העיר, קומבארי דאן שרפה (שלטון ב-1731–1743), הוביל את קנו בקרבות משמעותיים נגד סוקטו.
היסטוריה > כיבוש ושלטון פולאני

בתחילת המאה ה-19 הוביל השליט האסלאמי אוסמן דן פודיו ג'יהאד נגד העיר קנו והפיל את שליטה שהיה שייך לשבט האוסה משלטונו וערך רפורמות בנושאי ממשל ודת בעיר. מאז שלטו בעיר אמירים שהיו שייכים לשושלת פולאני.
במאה ה-19 פקד רעב כבד את העיר מספר פעמים. העיר סבלה מרעב בשנים 1807–1810, שנות ה-30 של המאה, 1847, 1855, 1863, 1873, 1884 ו-1889–1890.
בשנים 1893–1895 פרצה בקנו מלחמת אזרחים מקומית בין שני טוענים לכתר. בעזרת עבדים שהיו נאמנים לו, הביס השליט יוסופו את טוקור ותפס את כס האמיר.
היסטוריה > השלטון הבריטי (1903–1960)

הממלכה המאוחדת השתלטה על קנו בשנת 1903 והגדירה אותה מרכז מנהלי של צפון ניגריה. לאחר מכן העיר קדונה תפסה את מקומה כמרכז שלטוני. העיר לא שבה לתפקד כמרכז מנהלי או שלטוני בזמן השלטון הבריטי אלא רק אחרי מתן העצמאות לניגריה.
בשנים 1913–1914 בימים שבהם תחום גידול אגוזי אדמה התפתח וצמח פקדו את העיר יובש ובצורת כבדה. בעקבות הבצורת שוב סבלה העיר מרעב.
תחת שלטון בריטי חזר הרעב בשנים 1908, 1920, 1927, 1943, 1951, 1956 ו-1958.
לקראת 1922 הפך סוחר אגוזי האדמה אלחסאן דנטאלה לאיש העסקים העשיר ביותר בקנו.
בשנת 1953 פרצו בעיר מהומות בין-גזעיות שנבעו כתוצאה ממחלוקת תקשורתית בנוגע לאי הסכמה של פוליטיקאים צפון ניגרים ודרום ניגרים בבית הנבחרים. על פי הדיווחים נהרגו במהומות אלפי תושבים ממוצא דרום ניגרי.
היסטוריה > אחרי קבלת העצמאות

אדו באירו היה ראש העיר משנת 1963.
בשנת 1980 המטיף הקיצוני מוחמד מרוה מאיטאצין הוביל והסית תושבים בעיר ובעקבות כך פרצו מהומות. בימי המהומות הוא חוסל על ידי כוחות הביטחון המקומיים אך חלק מהתושבים המשיכו את מעשיו ועוררו מהומות בערים צפוניות נוספות.
בשנת 2000 הוכרזה בעיר שריעה. בעקבות הכרזה זו עזבו נוצרים רבים את העיר. באוקטובר 2001 פרצו בעיר מהומות על רקע זה. על פי דיווחי ה-BBC במהומות נהרגו 100 אזרחים.
בשנת 2007 פרצו בעיר מהומות על רקע הבחירות שנערכו אותה שנה. נציגי "המפלגה הדמוקרטית העממית" האשימו את אנשי "מפלגת כל ניגריה העממית" בהטיית תוצאות הבחירות שנערכו ב-17 בנובמבר. מאות צעירים ובני נוער יצאו לרחובות למחות, ומעל 300 נעצרו. במהומות נהרגו לפחות 25 אנשים. לעיר נקראו יחידות צבא פדרליות בהיקף של כ-280 חיילים.
תיאור העיר

בעבר הייתה העיר מוקפת חומה ורוב חומותיה של העיר העתיקה שרדו. בעיר העתיקה יש שוק הקרוי "שוק קורמי" וידוע בעיקר בפרטים הנעשים בעבודת יד ובכללם פרטי אמנות רבים ומגוונים שניתן למצוא בשוק. ארמונו של האמיר שוכן בעיר העתיקה ויש בו גם שני מסגדים, "המסגד הגדול" ומסגד גידן מקמה. בקנו שישה רבעים: העיר העתיקה, בומפאי, פאגה, סאבון גארי, הרובע הסורי ונאסרווה.
החל משנת 2007 מתוכננת הקמה של פארק בעיר בנושא טכנולוגיית המידע.
כלכלה ותשתיות

העיר היא מרכזה הכלכלי של צפון ניגריה. היא מהווה גם מרכז של גידול וייצוא אגוזי אדמה (בוטנים). בעיר יש אוניברסיטה (אוניברסיטת באירו) ותחנת רכבת המפעילה רכבות ללאגוס העוברות גם בהצטלבות קדונה. בקרבתה נמצא שדה התעופה הבינלאומי מאלאם אמינו קנו. קרבתה של העיר להצטלבות קדונה מספקת לה גישה שווה לנמלים של לאגוס ופורט הארקורט.
דמוגרפיה

לפי חישוב המבוסס על תחזית רשמית מתאריך 21 במרץ 2022 מנתה אוכלוסיית העיר כ-4.91 מיליון תושבים, רובם מוסלמים סונים. בעיר יש גם מיעוט שיעי האופייני למדינות קנו וסוקוטו שבניגריה. בעיר יש מיעוט קטן מאוד של נוצרים ולא-מוסלמים אחרים ורובם המכריע מתגוררים ברובע הזרים ובאזור הקרוי "סאבון גארי".
פסטיבל דורבר

בעיר נערך פסטיבל לציון שני המועדים המוסלמים החשובים. עיד אל-פיטר המסיים את חודש הרמדאן ואת חג הקורבן המציין את המועד לעריכת העלייה לרגל למכה (החג'). בטקס המרכזי בפסטיבל פרשים לבושים בהידור עוברים ברחובות העיר על סוסים שגם להם קישוטים מהודרים בדרכם לארמונו של האמיר. קבוצות של פרשים, שכל אחת מהן מייצגת כפר השוכן בסביבת העיר, נאספות בקרבת הארמון. כל קבוצה בתורה מדהירה את הסוסים עד למקום מושבו של האמיר ועוצרת אותם צעדים ספורים ממנו. טקס זה מסמל את הערכתם ונאמנותם של התושבים לשליט.
רוסלנה קורשונובה

| --- | --- |

 לידה:  2 ביולי 1987 אלמטי, קזחסטן 
 התאבדה:  28 ביוני 2008 (בגיל 20) ניו יורק 
 מדינה:  קזחסטן 
 מקום קבורה:  St. Michael's Cathedral 
 
רוסלנה קורשונובה (ברוסית: Руслана Ќоршунова;‏ 2 ביולי 1987 - 28 ביוני 2008) הייתה דוגמנית-על ילידת קזחסטן ממוצא רוסי.
ביוגרפיה

קורשונובה נולדה באלמטי שבקזחסטן להורים רוסים. התגלתה בשנת 2003 כאשר המגזין All Asia פרסם כתבה על מועדון דוברי הגרמנית של אלמטי. תמונותיה של קורשונובה, שהייתה חברה במועדון, עיטרו את הכתבה. דבי ג'ונס מסוכנות הדוגמנות הבינלאומית Models 1 ראתה את הכתבה, איתרה את קורשונובה והחתימה אותה על חוזה. בהמשך יוצגה קורשונובה על ידי הסוכנויות IMG (בניו יורק, פריז, לונדון ומילאנו), ביאטריס (מילאנו), טראפיק (ברצלונה), מרילין ו-iCasting (מוסקבה).
קורשונובה הצטלמה לשערי מגזינים כמו "Elle" (בצרפת) ו"ווג" (ברוסיה ופולין). הצטלמה למודעות פרסום של Blumarine,‏ Clarins,‏ Ghost,‏ Girbaud,‏ Kenzo Accessories,‏ Marithé & François,‏ Max Studio,‏ Moschino,‏ Old England,‏ Pantene Always Smooth,‏ Paul Smith ו-Vera Wang. כמו כן השתתפה בתצוגות אופנה של גדולי המעצבים בעולם.
קורשונובה קפצה אל מותה מחלון דירתה ברחוב ווטר שבאזור העסקים של מנהטן בשעה 14:30 ב-28 ביוני 2008. גורמי משטרה ציינו שלא נראו סימני אלימות בדירתה וכי כל הראיות, לרבות עדויות ראייה, הצביעו על התאבדות. ב-30 ביוני הכריזה המשטרה רשמית כי המוות נגרם מחמת התאבדות, אף שבתקשורת נשמעו ספקולציות על סיבות אפשריות אחרות למוות, לרבות רצח בידי המאפיה הרוסית.
ההערכה הרווחת היא שקורשונובה התאבדה בעקבות דיכאון שמקורו באהבה נכזבת לגבר נשוי ממוסקבה, אשר הצטרפה לתחושת בדידות מתמשכת.
הערות שוליים

↑  Conspiracy theory: Did the Russian Mafia kill Ruslana Korshunova?, באתר לוס אנג'לס טיימס, 30 ביוני 2008 (הקישור אינו פעיל, 24 ביוני 2016)
↑  Report: Model Who Jumped Depressed Over Married Man, באתר WNBC,‏ 3 ביולי 2008 (הקישור אינו פעיל, 24 ביוני 2016)
קייבטאון

| --- | --- |
קייבטאון, 2019
קייבטאון, 2019
 לידה:  15 בדצמבר 1998 (בן 25) הממלכה המאוחדת אוקספורד, אנגליה, הממלכה המאוחדת
 שם במה:  ידוע גם כ-"brother"
 מוקד פעילות:  הממלכה המאוחדת 
 תקופת הפעילות:  מ-2012
 מקום לימודים:  קולג' הילס רוד, Parkside Community College 
 עיסוק:  זמר-יוצר, מפיק מוזיקלי, יוטיובר
 סוגה:  אינדי פופ, בדרום פופ, אינדי רוק, לו-פיי, אינדי פולק
 שפה מועדפת:  אנגלית 
 כלי נגינה:  קול, יוקולילי, קאזו, גיטרה, מלודיקה, מקלדת MIDI (אנ')
 חברת תקליטים:  סייר, טריפל קראון
 שיתופי פעולה בולטים:  Mxmtoon (אנ'), Beabadoobee (אנ'), קלואי מוריונדו (אנ'), טסה ויולט, קינה (אנ'), פרנק אושן, אדיסון גרייס (אנ')
 cave.town
 
רובין דניאל סקינר (באנגלית: Robin Daniel Skinner; נולד ב-15 בדצמבר 1998), המוכר בשם הבמה קייבטאון (Cavetown; לעיתים cavetown, באותיות קטנות), הוא זמר-יוצר, מפיק מוזיקלי ויוטיובר אנגלי. סגנונו המוזיקלי משלב אלמנטים של אינדי רוק, אינדי פופ ובדרום פופ יחד עם בלדות יוקולילי עדינות ורגועות.
נכון ליוני 2024, הוא צבר מעל ל-6.1 מיליון השמעות מדי חודש בספוטיפיי. ערוץ היוטיוב שלו, אשר פתח בנובמבר 2012, מונה 2.09 מיליון מנויים וסך כולל של 398 מיליון צפיות בסרטונים, נכון ליוני 2022.
ראשית חייו

סקינר נולד ב-15 בדצמבר 1998, באוקספורד שבאנגליה. התעניינותו במוזיקה הושפעה מאביו, דייוויד סקינר (אנ'), מוזיקולוג ומנצח מקהלה, שלימד אותו לנגן על גיטרה אקוסטית כשהיה בגיל 8. אמו היא חלילנית בארוק ומורה למוזיקה. הוא גדל בעיר קיימברידג', ולמד בקולג' הקהילתי של פארקסייד (אנ') בין השנים 2010 ל-2015, ובקולג' הילס רוד (אנ') עד 2017.
קריירה > 2012–2015: יוטיוב ובנדקמפ

סקינר פתח את ערוץ היוטיוב שלו בנובמבר 2012. את הסרטון הראשון שלו, שיר מקורי בשם "Haunted Lullaby", העלה באוקטובר 2013. ב-2013 כתב והקליט את שירו הראשון, "Rain". זמן קצר לאחר מכן, סקינר החל לפרסם את המוזיקה שלו בבנדקמפ, כשהוציא את אלבומו הראשון, Everything Is Made of Clouds, בגיל 14. בשנתיים שלאחר מכן הוא פרסם בבנדקמפ את האלבומים Gd Vibes,‏ Nervous Friends // Pt. 1,‏ Balance ו-Everything is Made of Stars. המבקרים ציינו כי באלבום Gd Vibes הוא חש את "הקבלה של הבורות". באוגוסט 2015 סקינר הוציא לאור את סינגל הבכורה שלו, "This is Home", וכמה חודשים לאחר מכן, בנובמבר 2015, הוציא רשמית את אלבום הבכורה שלו, Cavetown. המבקרים תיארו את האלבום כ"שילוב אקלקטי של מוזיקה אקוסטית ואלקטרונית". מאז סקינר המשיך לפרסם בערוץ היוטיוב שלו גרסאות כיסוי לשירים של אמנים שונים, ביניהם פיינגרוב (אנ'), Twenty One Pilots וג'וג'י.
קריירה > 2016–2018: 16/04/16 ו-Lemon Boy

בשנת 2016 סקינר הוציא לאור את אלבום האולפן השני שלו, 16/04/16. האלבום כולל שילוב של "בדרום פופ חמים ומלודי" ו"אינדי רוק בסגנון לו-פיי". את האלבום הוא הקדיש לחבר ילדות שלו, ג'ק גרהאם, שמת מלוקמיה בתאריך שבשם האלבום (16 באפריל 2016). 60% מהכנסות האלבום נתרמו לעמותת Cancer Research UK (אנ').
באפריל 2017, בעודו לומד לבחינות הגמר בבית הספר התיכון (Sixth Form), העפיל סקינר לגמר תחרות הלהקות של קיימברידג', וזכה בפרס המופע האקוסטי הטוב ביותר ובפרס קימברלי רו לפזמונאות, וביוני באותה שנה ניגן ביריד סטרוברי (אנ'). בשנת 2018 הוא הוציא לאור את אלבומו השלישי, Lemon Boy. נכון לאוגוסט 2020, השיר "Lemon Boy" מהאלבום צבר כ-54 מיליון השמעות בספוטיפיי ו-15 מיליון צפיות ביוטיוב.
קריירה > 2019–הווה: Animal Kingdom,‏ Sleepyhead ו-Man's Best Friend

בשנת 2019, סקינר הוציא לאור חמישה סינגלים בנפרד, שבהמשך צורפו ל-Animal Kingdom, מיקסטייפ של עשרה שירים, ביניהם גרסאות כיסוי ושירים מקוריים, בהשתתפות אמנים כדוגמת סידני גיש (אנ'), סימי, קלואי מוריונדו (אנ') ו-Spookyghostboy. בנוסף באותה שנה הוא הפיק את הסינגל "Prom Dress" של הזמר Mxmtoon, שצבר מעל ל-152 מיליון השמעות בספוטיפיי, ונעשה בו שימוש במעל ל-100,000 סרטונים ברשת החברתית טיקטוק. הסינגל נכלל באלבום הבכורה של Mxmtoon,‏ The Masquerade (אנ'), אשר גם הופק במלואו על ידי סקינר. באוגוסט 2019 סקינר הופיע בבמה האקוסטית בפסטיבל ויקטוריוס (אנ'). בשנת 2019 חתם בחברת התקליטים האמריקאית סייר רקורדס, ובאותו זמן הוציא את הסינגל "Telescope" לקראת יציאת אלבומו הקרוב, שנודע בהמשך כי שמו יהיה Sleepyhead. באוקטובר 2019 סקינר יצא לסדרה של סיבובי הופעות בהובלתו ברחבי העולם, כאשר כל הכרטיסים אליהם נמכרו מראש. במשך ארבעה חודשים הוא הופיע בסיבוב ההופעות ב-31 אולמות בארצות הברית וב-15 אולמות בבריטניה. הצטרפו אליו האני (אנ') ו-Mxmtoon בכמה מופעים בסיבוב ההופעות בבריטניה, וכן פילד מדיק (אנ') וקלואי מוריונדו בכמה מופעים בסיבוב ההופעות בארצות הברית. באוקטובר 2019 הודיע סקינר על סיבוב הופעות בהובלתו לאורך החוף המזרחי של אוסטרליה, אשר התקיים בינואר 2020, ובו ליווה אותו Spookyghostboy.
בשנת 2020, סקינר הוציא לאור את אלבומו הרביעי, הראשון דרך חברת התקליטים סייר רקורדס, Sleepyhead, והופיע בסדרה "Sessions" שהופקה על ידי האגודה המדעית The Recording Academy (אנ'), בתמיכה בעמותה MusiCares. ביוני 2020 הודיע על ביטול סיבוב ההופעות המתוכנן לקידום האלבום Sleepyhead, בשל מחלת הקורונה. ביולי 2020, סקינר שיתף פעולה עם טסה ויולט בסינגל "Smoke Signals" והודיע על השקת קו הלבשה יוניסקס בשם "Cave Collective".
ביוני 2021, הוא הוציא לאור את המיני-אלבום Man's Best Friend.
חיים אישיים

סקינר הצהיר כי הוא נמצא על הספקטרום הא-רומנטי והא-מיני יחדיו. בספטמבר 2020 הוא יצא מהארון כטרנסג'נדר. כינויי הגוף שלו הם he/they.
נכון לשנת 2019, סקינר מתגורר בקיימברידג'.
דיסקוגרפיה > אלבומי אולפן

| שם | פרטי האלבום | מיקומי שיא> בריטניה | מיקומי שיא> ארצות הברית (Heat) | מיקומי שיא> ארצות הברית (פולק) |
| --- | --- | --- | --- | --- |
| Cavetown |  יצא לאור: 9 בנובמבר 2015  חברת תקליטים: הוצאה עצמית  פורמט: הורדה דיגיטלית, הזרמת מוזיקה, ויניל | — | — | — |
| 16/04/16 |  יצא לאור: 15 באוגוסט 2016  חברת תקליטים: הוצאה עצמית  פורמט: הורדה דיגיטלית, הזרמת מוזיקה, ויניל | — | — | — |
| Lemon Boy |  יצא לאור: 1 בינואר 2018  חברת תקליטים: הוצאה עצמית  פורמט: תקליטור, הורדה דיגיטלית, הזרמת מוזיקה, ויניל | — | — | — |
| Sleepyhead |  יצא לאור: 27 במרץ 2020  חברת תקליטים: Sire Records  פורמט: תקליטור, קלטת, הורדה דיגיטלית, הזרמת מוזיקה, ויניל | 52 | 12 | 16 |
| Worm Food |  עתיד לצאת לאור: 4 בנובמבר 2022  פורמט: תקליטור, קלטת, הורדה דיגיטלית, הזרמת מוזיקה, ויניל | - | - | - |
דיסקוגרפיה > מיני-אלבומים

| שם | פרטים | מיקומי שיא> ארצות הברית (Heat) |
| --- | --- | --- |
| Dear. |  יצא לאור: 29 ביוני 2018  חברת תקליטים: Triple Crown Records  פורמט: תקליטור, הורדה דיגיטלית, הזרמת מוזיקה, ויניל | 6 |
| Man's Best Friend |  יצא לאור: 4 ביוני 2021  חברת תקליטים: סייר רקורדס  פורמט: הורדה דיגיטלית, הזרמת מוזיקה | — |
דיסקוגרפיה > מיקסטייפים

| שם | פרטים |
| --- | --- |
Animal Kingdom:  יצא לאור: 12 באפריל 2019  חברת תקליטים: Oat Milk  פורמט: הורדה דיגיטלית, הזרמת מוזיקה, תקליטור, ויניל
דיסקוגרפיה > סינגלים

כאמן מוביל
| שנה | שם | תארים | אלבום/מיני-אלבום |
| --- | --- | --- | --- |
| 2015 | "Devil Town" |  BPI: כסף  RIAA: זהב | Cavetown |
| 2015 | "This is Home" |  RIAA: זהב | לא מתוך אלבום |
| 2018 | "Lemon Boy" |  RIAA: זהב | Lemon Boy |
| 2018 | "Just Add Water" |  | Dear. |
| 2018 | "Juliet" |  | Animal Kingdom: Sandy |
| 2018 | "Boys Will Be Bugs" |  RIAA: זהב | Animal Kingdom: Comet |
| 2019 | "Advice" |  | Animal Kingdom: Ash |
| 2019 | "Self Control" (גרסת כיסוי של פרנק אושן) |  | Animal Kingdom: Shells |
| 2019 | "Hug All Ur Friends" |  | Animal Kingdom: Jackson |
| 2019 | "Home" |  | לא מתוך אלבום |
| 2019 | "Feb 14" |  | Sleepyhead |
| 2019 | "Telescope" |  | Sleepyhead |
| 2019 | "Things That Make It Warm" |  | Sleepyhead |
| 2019 | "You've Got a Friend in Me" (גרסת כיסוי של ראנדי ניומן (אנ')) |  | לא מתוך אלבום |
| 2020 | "Sweet Tooth" |  | Sleepyhead |
| 2020 | "I Miss My Mum" |  | Sleepyhead |
| 2020 | "Smoke Signals" (בהשתתפות טסה ויולט) |  | לא מתוך אלבום |
| 2020 | "Sharpener" |  | Man's Best Friend |
| 2021 | "Sharpener's Calling Me Again" (בהשתתפות קינה (אנ')) |  | לא מתוך אלבום |
| 2021 | "Paul" (גרסת כיסוי של ביג ת'יף) |  | Man's Best Friend |
| 2021 | "Ur Gonna Wish U Believed Me" |  | Man's Best Friend |
| 2021 | "Teenage Dirtbag" (בהשתתפות קלואי מוריונדו (אנ') (גרסת כיסוי של Wheatus (אנ'))) |  | לא מתוך אלבום |
| 2022 | "squares" |  | squares / y 13 |
| 2022 | "y 13" |  | squares / y 13 |
| 2022 | "Fall in Love with a Girl" (בהשתתפות Beabadoobee (אנ')) |  | Worm Food |
| 2022 | "Grocery Store" |  | לא מתוך אלבום |
| 2022 | "1994" |  | Worm Food |
כאמן משתתף
| שנה | שם | אלבום/מיני אלבום |
| --- | --- | --- |
| 2018 | "Devil Town" (עם קווין דוויין (אנ')) | Devinyl Splits No. 11 |
| 2020 | "Is Your Bedroom Ceiling Bored?" (עם Sody) | לא מתוך אלבום |
| 2020 | "Lemons" (עם בריי) | לא מתוך אלבום |
| 2021 | "Struck by Lighting" (עם שרה קייס) | לא מתוך אלבום |
| 2021 | "Trying Not to Cry" (עם קינה (אנ')) | לא מתוך אלבום |
דיסקוגרפיה > בנדקמפ

בשם קייבטאון
2013: Everything Is Made of Clouds
2014: Gd Vibes
2015: Covers (2015)
2015: Youtube covers
2015: Nervous Friends // Pt. 1
2015: Everything Is Made of Stars
בשם "brother"
2015: balance
2018: not anywhere (alex g cover)
2018: bny rabit
2018: i want to meet your dog
2019: Hate
ביאורים

↑  סקינר משתמש בכינויי הגוף "he/him" ו-"they/them". בערך נעשה שימוש בכינוי הגוף "הוא/אתה" כדי לשמור על עקביות.
1 2 3 4 5  אלבום המיקסטייפ המלא Animal Kingdom יצא בסדרה של 5 סטים של סינגלים, לאורך 4 חודשים, החל מ-Animal Kingdom: Sandy שיצא לאור ב-28 בנובמבר 2018 ועד ל-Animal Kingdom: Jackson שיצא לאור ב-28 במרץ 2019.
1 2  השיר "Trying Not to Cry", שיצא לאור ב-2021 על ידי קינה בהשתתפות קייבטאון, קיבל גרסת רמיקס ויצא לאור על ידי קייבטאון (ללא קינה) תחת השם "Grocery Store" ב-2022.
רוסלן סורוקין

| --- | --- |

 לידה:  27 בפברואר 1979 (בן 45) הומל, ברה"מ 
 סוגה מועדפת:  טלוויזיה 
 מדינה:  רוסיה 
 מקום לימודים:  אוניברסיטת המדינה הומל פרנסיסק סקרינה 
 בן או בת זוג:  מריה זיקובה 
 מספר צאצאים:  1 
 פרסים והוקרה:  פרס TEFI  Google Trends  פרסי הקולנוע הלאומי הרוסי  פרס התאחדות מפיקי הקולנוע והטלוויזיה  Teletriumph 
 פרופיל ב-IMDb
 
רוסלן סרגייביץ' סורוקין (ברוסית: Русла́н Серге́евич Соро́кин; נולד ב-27 בפברואר 1979) הוא מפיק, תסריטאי ובמאי רוסי. ממייסדי חברת ההפקות Sreda.
ביוגרפיה

רוסלן, יליד הומל, בוגר הפקולטה לפיזיקה של אוניברסיטת הומל, עבד בטלוויזיה הבלארוסית במשך זמן מסוים. בשנת 2003 הופיע בק.ו.ן והחל לצבור פופולריות ברוסיה, שלאחריה קיבל עבודות בטלוויזיה הרוסית ובין השאר עבד כתסריטאי ועורך בערוץ REN TV. בשנת 2007 הוזמן לערוץ הראשון ומונה למפיק המחלקה לפרויקטים מיוחדים, שם הכיר את אלכסנדר צקאלו ויחד הקימו את חברת ההפקות Sreda, שיצרה תוכן עבור הערוץ הראשון ובהמשך עבור ערוצי טלוויזיה אחרים. מאז 2018 השניים יוצרים סדרות רשת עבור אולפני יאנדקס.
משפחתו

אשתו הקודמת הייתה מריה זיקובה (שחקנית), ממנה יש לו בת, מירה.
רוג'ר דין

| --- | --- |

 לידה:  31 באוגוסט 1944 (בן 80) אשפורד, הממלכה המאוחדת 
 מקום לימודים:  בית ספר נורטון נצ'בול  הקולג' המלכותי לאמנות, לונדון  מכון קנט לאמנות ועיצוב  אוניברסיטה לאמנויות יצירתיות 
 תחום יצירה:  אדריכלות, עיצוב גרפי 
 פרסים והוקרה:  פרס עולם הפנטזיה - אמן (1977) 
 www.rogerdean.com
 
רוג'ר דין (באנגלית: William Roger Dean ; נולד ב-31 באוגוסט 1944) הוא אמן, מעצב, ארכיטקט ומוציא לאור בריטי. ידוע בעיקר בזכות עטיפות תקליטים שעיצב למוזיקאי רוק החל בשלהי שנות ה-60, רובן מעוטרות ציורי נוף דמיוניים בעלי אופי סוריאליסטי-אקזוטי. מזוהה בעיקר עם עטיפות תקליטי להקת יס.
רוסלן ליסקוביץ'

רוסלן ליסקוביץ' (בבלארוסית: Руслан Лісаковіч; נולד ב־22 במרץ 2002) הוא כדורגלן בלארוסי המשחק בעמדת הקשר במועדון דינמו מחצ'קלה מהליגה הרוסית השנייה ובנבחרת בלארוס.
קריירת מועדונים

ליסקוביץ' שיחק בקבוצת הנוער של שחטיור סליהורסק מליגת העל הבלארוסית. בשנת 2019 עבר לשחק באוזדה (אנ') ולזכות המועדון הבקיע 2 שערים. בשנת 2020 עבר לקרומקאצ'י מינסק (אנ') ושם הבקיע 3 שערים ב־22 הופעות. בשנים 2021–2022 שיחק באיסלץ', שם הבקיע 6 שערים ב־52 הופעות. בשנת 2023 עבר למועדון הרוסי דינמו מחצ'קלה.
קריירה בין־לאומית

ליסקוביץ' ערך 4 הופעות בנבחרת הצעירה של בלארוס. ב־8 בספטמבר 2021 ערך את הופעתו הראשונה במדי הקבוצה הבוגרת בהפסד הביתי 0–1 לבלגיה כחלק ממוקדמות מונדיאל 2022.
הערות שוליים

↑  "Belarus v Belgium game report". FIFA. 8 בספטמבר 2021. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רוסלן ליסקוביץ'".
רזינה (מולדובה)

רזינה (ברומנית: Rezina) היא עיר בראיון רזינה, ברפובליקה מולדובה, על הגדה הימנית של הדניסטר, במרחק 98 קילומטרים מקישינב.
רזינה היא עיר תעשייתית והמפעל הגדול ביותר בה הוא מפעל המלט Lafarge Ciment Moldova. ב-2014 חיו ברזינה 11,032 תושבים. שם המקום מוזכר לראשונה ככפר במסמך מפברואר 1495. היישוב קיבל סטטוס של עיר באוגוסט 1940.
לקריאה נוספת

אובידיו קראנגה, רזינה, אנציקלופדיה של המחנות והגטאות (כרך III, עמ' 748–750), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
רזילין

רזילין (Resilin) הוא חלבון היוצר מבנים אלסטיים בקוטיקולה של חרקים רבים. המבנים המיוצרים מחלבון זה מאפשרים לחרקים, למשל, לקפוץ גבוה מאוד ובמהירות.
הרזילין נחשב לאחד החומרים הכי אלסטיים המוכרים לאדם. גמישותו של הרזילין קרובה לשלמות, שכן הוא מסוגל לשחרר 96 אחוזים מן האנרגיה המושקעת במתיחתו (לעומת, למשל, 85 אחוזים שיכול גומי משובח).
המנגנון המפעיל את הרזילין, ברמה המולקולרית, הוא מנגנון של נצרה (click mechanism), המסוגל לשחרר את האנרגיה האצורה בו בבת אחת.
החלבון התגלה לראשונה בידי וייס-פוג (Torkel Weis-Fogh). את עיקר מחקרו על חלבון זה הוא פרסם בין השנים 1958 ל-1966.
הערות שוליים

↑  Bennet Clark, H. C. and Lucey, E. C. A. THE JUMP OF THE FLEA: A STUDY OF THE ENERGETICS AND A MODEL OF THE MECHANISM (1967), The Journal of Experimental Biology
↑  קורות חיי המדען
ערך זה הוא קצרמרבנושא ביולוגיה. אתם מוזמנים לתרום לוויקיפדיה ו.
קרל ואצינגר

| --- | --- |

 לידה:  9 ביוני 1877 דרמשטאדט, הקיסרות הגרמנית 
 פטירה:  1948  (בגיל 70 בערך) טיבינגן, הרפובליקה הפדרלית של גרמניה 
 ענף מדעי:  ארכאולוגיה
 מקום מגורים:  גרמניה
 מוסדות:  אוניברסיטת טיבינגן  אוניברסיטת הומבולדט של ברלין  אוניברסיטת גיסן  אוניברסיטת רוסטוק 
 תרומות עיקריות
 חפירות בארץ ישראל ובמיוחד בתי כנסת בגליל
 
קרל ואצינגר (בגרמנית: Carl Watzinger;‏ 9 ביוני 1877, דרמשטאדט – 8 בדצמבר 1948, טיבינגן) היה ארכאולוג גרמני, חוקר ארץ ישראל ובמיוחד בתי כנסת בגליל. שימש פרופסור באוניברסיטת טיבינגן.